Martin Henriksen (DF), 2013-02-08:
Jeg vil forsøge at indtage et nuanceret og afbalanceret synspunkt, når jeg skal kommentere på regeringens fortsatte massakre på asyl- og udlændingepolitikken.
For god ordens skyld vil jeg sige, at det sådan set er udmærket, at indsatsen for frivillig hjemrejse for de asylansøgere, der får afslag på asyl, og som derfor skal udrejse, forstærkes.
Jeg synes også, at det er udmærket, at man i lovforslaget skriver, at der skal sættes effektivt ind mod forsøg på misbrug af systemet.
Men det er da fint, at det står der.
Jeg synes også, at det er udmærket, at der kommer nogle særlige udrejsecentre.
Det kan nok gøre det godt for de mere fredelige asylansøgere, men hvis de stadig væk kan gå frit omkring, stiller jeg mig tvivlende over for, hvilken stor effekt det vil have.
I Dansk Folkeparti er vi imod, at udlændinge, som faktisk ikke har noget opholdsgrundlag i Danmark, får adgang til det danske arbejdsmarked.
Den del af lovforslaget kan vi ikke støtte.
Vi kan heller ikke støtte den del af lovforslaget, som giver mulighed for, at man i øget omfang kan flytte ud af asylcentrene.
Samlet set
er de her tiltag med til at gøre det mere attraktivt at søge og få asyl i Danmark.
Og man kan frygte, at antallet af asylansøgere i Danmark vil stige som en konsekvens af dette lovforslag.
Lempelserne i asyl- og udlændingepolitikken har allerede medført en voldsom stigning på asylområdet, og vi begynder at se effekterne på familiesammenføringsområdet.
Samtidig med det har Danmark et rekordhøjt antal udenlandske arbejdere i Danmark, som presser danskere ud i arbejdsløshed.
Alt dette burde få regeringen til at stoppe op og i det mindste overveje, hvorvidt den førte udlændinge- og integrationspolitik er i Danmarks interesse.
Men det gør regeringen ikke.
Dette lovforslag er så det seneste eksempel herpå.
Regeringen vil sammen med Enhedslisten og Liberal Alliance bruge endnu flere af skatteborgernes penge på at gøre det endnu mere attraktivt at være asylansøger i Danmark.
Det vil ikke begrænse tilstrømningen, det vil sandsynligvis øge tilstrømningen.
Det vil i fremtiden forværre integrations- og kriminalitetsproblemerne i samfundet.
Der vil komme mere splittelse, mere konflikt i Danmark på grund af en dybt uansvarlig indvandringspolitik.
Lovforslaget indeholder ikke et langsigtet og holdbart tiltag eller flere tiltag rettet mod de kriminelle asylansøgere, som vi har hørt så meget om, bl.a. i TV 2 Nyhederne.
Dette lovforslag er udtryk for, at regeringen og regeringens støttepartier lever i en fantasiverden, hvor man tror, at man kan redde hele verden i Danmark.
Det kan man ikke.
Efter flere måneder med afsløringer af misbrug af asylsystemet lægger regeringen i fuldt alvor op til at sprede kriminalitetsproblemerne i stedet for at begrænse problemerne.
Det er dybt skadeligt for det danske samfund, og Dansk Folkeparti kan selvfølgelig ikke støtte lovforslaget.
Lovforslaget vil samlet set medføre massive integrationsproblemer, og ikke mindst vil regeringens og Enhedslistens og Liberal Alliances politik medføre nye økonomiske byrder for samfundet.
På sigt risikerer vi massive besparelser på velfærden, som går ud over de mest udsatte borgere, fordi Danmark skal forsørge alle disse uintegrerbare udlændinge.
Jeg er rigtig glad for, at jeg ikke er nogen af delene.
For god ordens skyld skal jeg sige, at Dansk Folkeparti vil stille spørgsmål i udvalgsbehandlingen til bl.a. opgavefordelingen mellem politiet og udlændingemyndighederne, hvor der også er lagt op til en række ændringer, ligesom vi også vil spørge ind til mulighederne for frihedsberøvelse for afviste udlændinge, dvs. afviste asylansøgere.